CELEX: 62009CN0046
Language: el
Date: 2009-01-30 00:00:00
Title: Υπόθεση C-46/09: Προσφυγή, της 30ής Ιανουαρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Εσθονίας

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/12
            
         Προσφυγή της 30ής Ιανουαρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Εσθονίας
   (Υπόθεση C-46/09)
   2009/C 90/18
   Γλώσσα διαδικασίας: η εσθονική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: E. Randvere και K. Simonsson)
   
      Καθής: Δημοκρατία της Εσθονίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι, παραλείποντας να μεταφέρει ορθώς στο εθνικό της δίκαιο τις διατάξεις της οδηγίας 2000/59/ΕΚ (1) του Ευρωπαϊκού Κοινοβουλίου και του Συμβουλίου, της 27ης Νοεμβρίου 2000, σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου, η Δημοκρατία της Εσθονίας παρέβη τις υποχρεώσεις που υπέχει από το άρθρο 11 της οδηγίας 2000/59/ΕΚ,
            
         
               —
            
            
               να καταδικάσει τη Δημοκρατία της Εσθονίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Από το άρθρο 11, παράγραφος 2, στοιχείο α', της οδηγίας 2000/59 προκύπτει ότι η Δημοκρατία της Εσθονίας είχε την υποχρέωση να θεσπίσει κριτήρια για την επιλογή των πλοίων προς επιθεώρηση, πλην των αλιευτικών σκαφών και των σκαφών αναψυχής με άδεια μεταφοράς 12 επιβατών το πολύ.
   Το άρθρο 11, παράγραφος 2, στοιχείο γ', της οδηγίας 2000/59, προβλέπει ότι αν η αρμόδια αρχή δεν είναι ικανοποιημένη από τα αποτελέσματα μιας επιθεώρησης, μεριμνά ώστε το πλοίο να μην αποπλεύσει μέχρις ότου τα απόβλητά του και τα κατάλοιπα φορτίου παραδοθούν σε εγκαταστάσεις παραλαβής, σύμφωνα με τα άρθρα 7 και 10.
   Η Δημοκρατία της Εσθονίας ανήγγειλε την πρόθεσή της να επιφέρει συμπληρώσεις στην εσθονική νομοθεσία, προκειμένου να μεταφέρει ορθώς τις εν λόγω διατάξεις της οδηγίας στην εσωτερική της έννομη τάξη. Η Επιτροπή δεν διαθέτει στοιχεία σχετικά με τη θέσπιση τέτοιων τροποποιήσεων.
   
      (1)  ΕΕ L 332, σ. 81.